text: Købmand tilbyder at hente kunderne
  26 oktober 2015 kl. 14.18
  Mange butikker er lukket på egnen. Nu tilbyder en tilbageværende købmand at hente kunderne i de små landsbyer.
  Købmand Iver Egsgaard fra Meny i Sdr. Omme tilbød i dag at hente kunderne fra de omkringliggende landsbyer i bus.
  Det vil han gøre en gang om ugen fremover.
  Alle butikkerne i de små landsbyer omkring Sdr. Omme er nu lukkede, og det er baggrunden for hans initiativ.
  Han gør det for at skabe omsætning, men også for at give de især ældre en god oplevelse, hvor de kommer lidt ud og får en kop kaffe og en snak.
  
  